
Parlamentul României

Camera Deputaţilor
Comisia pentru apărare, ordine                                                                           Bucureşti, 04.12.2007

publică  şi  siguranţă  naţională                                                                           Pl.x 682                                                          Nr.32/721/2007






AVIZ

asupra propunerii legislative privind modificarea Legii nr.164/2001, lege privind pensiile militare de stat
În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere şi avizare, cu propunerea legislativă privind modificarea Legii nr.164/2001, lege privind pensiile militare de stat, trimisă cu adresa nr. Pl.x 682 din 10 noiembrie 2007 şi înregistrată sub  nr.32/721 din 13.10.2007.
             În conformitate cu dispoziţiile art.75 din Constituţia României, republicată şi ale art.92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională. 

Senatul a respins iniţiativa legislativă în şedinţa din 8 octombrie 2007.
           Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă, menţionată mai sus, în şedinţa din 3 decembrie 2007.


Membrii comisiei au examinat propunerea legislativă supusă avizării, expunerea de motive, punctul de vedere negativ al Guvernului, avizul negativ al Consiliului Economic şi Social, precum şi avizul favorabil al Consiliului Legislativ nr. 484 din 16.04.2007. 

În raport de obiectul şi conţinutul acesteia, propunerea legislativă face parte din categoria legilor organice.
În urma dezbaterilor şi a punctelor de vedere exprimate de reprezentanţii Ministerului Apărării, Comisia a hotărât ca modificările propuse de către iniţiatori să fie introduse în   legea de aprobare a Ordonanţei de urgenţă a Guvernului nr.77/2007 pentru modificarea şi completarea Legii nr.164/2001 privind pensiile militare de stat, precum şi pentru modificarea Legii nr.80/1995 privind statutul cadrelor militare, proiect de lege pe care membrii comisiei l-au dezbătut în aceeaşi şedinţă şi asupra căruia urmează să-şi exprime votul final în şedinţa din 4 decembrie a.c..

Având în vedere cele menţionate mai sus, Comisia pentru apărare, ordine publică şi siguranţă naţională avizează negativ propunerea legislativă privind modificarea Legii nr.164/2001, lege privind pensiile militare de stat. 
Preşedinte, 

Costică Canacheu  

